ලංකාවේ ඉපැරුණි ශිල්ප ආරක්ෂා කර ගැනීමේ අත්පර්ෂ උරුමයන් ආරක්ෂා කිරීම හා ප්‍රවර්ධනය කිරීමේ ජාතික වැඩසටහන යටතේ යෝජිත යාපහුව කලා ශිල්ප ගම්මානයට සමගාමීව ලංකාවේ ප්‍රථම අංගම්පොර ගම්මානය ඉදිකිරීම සඳහා මුල්ගල තැබේ.රුපියල් මිලියන පනස් හතක එනම් රුපියල් ලක්ෂ පන්සිය හැත්තෑවක වියදමින් මහව දිගන තිඹිරිකැලේ ඉදිකෙරෙන මෙම ගම්මානය සඳහා සුබ මොහොතින් මුල්ගල තැබීම සංස්කෘතික හා කලා කටයුතු අමාත්‍ය කුරුණෑගල දිස්ත්‍රික් පාර්ලිමේන්තු මන්ත්‍රි ටී. බී. ඒකනායක මහතාගේ ප්‍රධානත්වයෙන් ඉකුත්දා සිදු කෙරිණි.රට පුරා විසිරී සිටින අංගම්පොර ශිල්පීන්ට සිය ශිල්පය ව්‍යාප්ත කිරීම, වැඩිදුර හැදෑරීම සහ සිය පරම්පරාගතව ආරක්ෂා කරගෙන ආ ශිල්පීය දැනුම ආරක්ෂා කරගැනීම සඳහා රජයේ අනුග්‍රහය ලබා දීමේ අරමුණින් මෙම අංගම්පොර ගම්මානය ඉදිකෙරේ.